section_heading: 1934—1937.
paragraph_text: U koovozu 1934. godine, odlukom Centralnog komiteta KP Jugoslavije, Cana je bila određena da ide u Sovjetski Savez na školovanje u Međunarodnu lenjinsku školu. Ovu odluku, saopćio joj je Blagoje Parović, a putovnicu i druge putne isprave joj je nabavio skladatelj Vojislav Vučković. U Moskvu je stigla u rujnu, i šest mjeseci je pohađala tečaj „Lenjinske škole“. Nalazila se u grupi jugoslavenskih komunista kojoj je glavni predavač bio Rodoljub Čolaković. Nakon završetka škole, kratko vrijeme se nalazila na praksi na Kavkazu. Tijekom boravka u Moskvi imala je priliku upoznati se sa Josipom Brozom Titom i proučavati materijale sa Sedmog kongresa Kominterne, održanog u srpnju 1935. godine. Krajem 1935. je napustila SSSR i na putu za Jugoslaviju, kraće vrijeme je boravila u Beču, gdje je tada bilo središte CK KPJ.